Pepet ut etter thrilleroppgjør i UFC
To av dommerne hadde 48-47 i favør Magny, mens den tredje dommeren hadde 48-47 til Gastelum. Store deler av publikum holdt med Gastelum ettersom han har meksikans mor, og de pep da Magny ble utropt til vinner. Men den jevne kampen kunne definitivt ha endt annerledes. – Det var en kamp der begge utøverne skinte på ulike måter. Kampen burde kanskje ha vært uavgjort. Magny vant de tre første rundene, men Gastelum burde ha vunnet runde fire med 10-8, og dermed gitt en totalscore på 47-47, sier MMA-revyens redaktør, Andreas Roaldsnes, til VG. Forhåndsanalyse: Tøff duell mellom weltervekt-utfordrerne De to weltervekterne var under press før hovedkampen på UFCs «Fight Night»-stevne. Vinneren lå an til å blande seg inn blant topp 15 i vektklassen som er tettpakket med profiler. Men helgens oppgjør holdt såpass høyt nivå, at begge fighterne kan ha forbedret posisjonene. Magny startet best, og så ut til å ha god kontroll, men Gastelum imponerte stort med sin utholdenhet da han kom sterkt tilbake i den fjerde runden. MMA-revyens vurderinger: Etterdønninger fra Fight Night Monterrey og «The Ultimate Fighter Latin Amerika 2» Han traff Magny med et par knallharde slag, og motstanderen hadde store problemer med å holde seg inne i kampen. Likevel mente altså to av dommerne at Magny var best. – For det første synes jeg ingen skal ta noe av æren fra Magny. Han tok kampen på to ukers varsel, stilte opp her og tok seieren. Om fjerde runde skulle vært 10-8 til meg, vet jeg ikke, sa Gastelum diplomatisk etter tapet. Les også: Norske Meek går kamp til helgen - lader opp med UFC-fightereGastelum vant «The Ultimate Fighter 17» i 2013, etter å ha slått Uriah Hall i finalen. Han har levert solide resultater i ettertid, men har også slitt med å klare vekten. Derfor har han vekslet mellom weltervekt og mellomvekt. Til tross for tapet mot Magney, så viste Gastelum nok til at han trolig får matchet seg på høyt nivå også i sin neste kamp. – Dette viser at begge to utøverne har en plass i toppen av divisjonen. De viste seg å være veteraner i denne kampen og klarte å vise sine beste sider, mener Roaldsnes. Les også: Rousey bryter stillheten etter knockoutsjokket Magny har gjort det til sin spesialitet å ta kamper på kort varsel. Likevel står han med imponerende ni seirer på sine ti siste kamper, og kan trolig regne med å møte en av fighterne som er rangert blant topp ti. – Magny fortjener en ny motstander fra topp ti. Han har tidligere møtt Demian Maia og blitt overkjørt i grapplingen. Kanskje han nå kan møte noen som Rick Story eller Stephen Thompson, sier Roaldsnes.
Amerikanske Neil Magny (28) ble slått ned to ganger i den fjerde runden, men vant likevel så vidt på poeng i meksikanske Monterrey mot landsmannen Kelvin Gastelum (24).